วิเคราะห์ภาพรวม SET เดือนพฤศจิกายนโบรกฯเคาะแนวรับ 1,370 แนวต้าน 1,430
ดัชนี SET ในช่วงต้น-กลาง พ.ย. คาดจะอ่อนตัวลงต่ำกว่า 1400 จุด จากการขาดปัจจัยหนุนใหม่ๆ โดยปัจจัยกดดัน คือ 1. ผลการดำเนินงาน Q3 ที่คาดยังชะลอตัว โดยตอนนี้กำไรของตลาดในปีนี้ลดลงเหลือ 7.33% จาก 8.61% (MSCI Thailand 29 บริษัท) โดยอัตราการทำกำไรของหุ้นธนาคารใหญ่ 5 ธนาคารในปีนี้ติดลบ 9.01% จากเดือนก่อนที่ติดลบ 7.28% 2. ความผันผวนของตลาดในภูมิภาคหลัง FED ส่งสัญญาณขึ้นดอกเบี้ยและ 3. ความล่าช้าของการลงทุนในโครงสร้างพื้นฐาน
2 พ.ย. 2558

บริษัทหลักทรัพย์ ซีไอเอ็มบี (ประเทศไทย) จำกัด ระบุในบทวิเคราะห์ (2 พ.ย.) ดัชนี SET ในช่วงต้น-กลาง พ.ย. คาดจะอ่อนตัวลงต่ำกว่า 1,400 จุด จากการขาดปัจจัยหนุนใหม่ๆ โดยปัจจัยกดดัน คือ 1. ผลการดำเนินงานไตรมาส 3 ที่คาดยังชะลอตัว โดยตอนนี้กำไรของตลาดในปีนี้ลดลงเหลือ 7.33% จาก 8.61% (MSCI Thailand 29 บริษัท) โดยอัตราการทำกำไรของหุ้นธนาคารใหญ่ 5 ธนาคารในปีนี้ติดลบ 9.01% จากเดือนก่อนที่ติดลบ 7.28% 2. ความผันผวนของตลาดในภูมิภาคหลัง FED ส่งสัญญาณขึ้นดอกเบี้ยและ 3. ความล่าช้าของการลงทุนในโครงสร้างพื้นฐาน
– ปัจจัยหนุนตลาด คือ 1. ตลาดหุ้นทั่วโลกน่าผ่านจุดต่ำสุดไปแล้ว 2. ราคาน้ำมันยังมีแนวโน้มประคับประคองหรือซึมลงหลังไม่เห็นสัญญาณการผันผวนของตัวเลขเศรษฐกิจในสหรัฐและจีน 3.แรงหนุนจากมาตรการเพิ่มแรงซื้อผู้มีรายได้น้อย เริ่มเข้าสู่ระบบเศรษฐกิจและมาตรการใหม่กระตุ้นภาคอสังหาริมทรัพย์
ส่วนแรงกดดันจากตัวเลขเศรษฐกิจภายในคาดจะเริ่มส่งผลต่อดัชนีไม่มากกลุ่มที่คาดว่าจะยืนๆ คือหุ้นในกลุ่ม โรงพยาบาล สื่อสาร รับเหมา กลุ่มที่คาดว่ายังมีแรงกด คือ อาหารทะเลแช่แข็ง ชิ้นส่วนรถยนต์ สินค้าเกษตรธนาคารและพลังงาน ส่วนกลุ่มที่ยังพอมีปัจจัยหนุนและค่อยๆฟื้นตัว คือ กลุ่มโยงการท่องเที่ยว ปิโตรเคมี อสังหาริมทรัพย์สร้างบ้านและชิ้นส่วนอิเลกทรอนิกค์
– ทิศทางดัชนี SET คาดจะค่อยๆ ซึมลงยืนต่ำกว่า 1,400 จุดในช่วงครึ่งแรกของเดือน จากแรงกดของผลการดำเนินงานไตรมาส 3/15 ตัวเลขเศรษฐกิจและความผันผวนที่จะเกิดจากตลาดหุ้นสหรัฐ ความผันผวนที่เกิดขึ้นจะทำให้ดัชนี SET อ่อนตัวลงมาที่กรอบ 1370-1360 จุด ส่วนกรอบสูงสุดมองที่ 1,420-1,430 จุด ซึ่งน่าจะเกิดในช่วงปลายเดือนหลังดัชนีตลาดหุ้นสหรัฐกลับมายืนได้รวมทั้งแรงซื้อของ LTF/RMF กลยุทธ์การลงทุน คือหากดัชนีขึ้นมาในกรอบ 1,420-1,430 จุดให้ทยอยขาย ส่วนจุดซื้อมองที่กรอบ 1, 370 +/- จุด
 
– หุ้นที่แนะนำเล่นเก็งกำไรในช่วงสั้นคือ ธนาคารพาณิชย์ (BAY, TISCO) วัสดุก่อสร้าง (SCC) สื่อสาร (ADVANC) เกษตร (GFPT) โยงท่องเที่ยว (MINT, CENTEL) พลังงาน (TOP) อสังหาฯ สร้างบ้าน (QH, SPALI) ค้าปลีก (HMPRO) ส่วนหุ้นเดน่ ในเดือนนี้คือ STEC, TMB, DELTA และ PS